Lutxana Arraun Elkartea

260px|thumb|Lutxanaren *Ederra* trainerua.
260px|thumb|Lutxana Arraun Elkartearen egoitza.
**Lutxana Arraun Elkartea** Erandioko Lutxana auzoko arraun taldea da, 1983an sorturikoa.

XX. mendearen hasierako estropadetan aritu izan ziren Lutxanako traineruak eta 1930an *CRSD Bilbao* taldea eratu zuten. Gaur egungo kluba 1983an sortu zen eta harrobia lantzea izan du helburu. Azken urteetan arazo handiak izan ditu trainerua uretaratzeko, azkenengo aldiz emakumezkoen trainerua aritu zen 2021ean.

## Historia 
### XX. mendearen hasiera 
Lutxanaren historia Abra eta Portugalete inguruan 20. hamarkadan jokatu izan ziren estropadetan hasten da, irabazi ez arren emaitza onak lortu baitzituen, 1928 urteko bigarren postua kasu. 1933an Kontxako Banderan ere hartu zuen parte, zortzi traineruren artean zazpigarren gelditu zelarik. Taldearen sorrera ofiziala 1930an izan zen ***Club de Remo Sociedad Deportiva Bilbao*** izenarekin. Bilboko arraun talde bakarra izan zen urte askotan zehar.

### Lutxana Arraun Elkartea 
Gaur egungo *Lutxana Arraun Elkartea* izena 1983an hartu zuen, Erandio Bilboko udalerritik desanexionatu zenean. Klubak arazo handiak izan ditu eta sarritan beste elkarte batzuekin batu behar izan da trainerua atera ahal izateko, hala Bermeorekin (1996) edo Deusturekin (2000). Azken urteetako denboraldi onena 2003. urtea izan zen KAE Ligan laugarren postua lortu zuelarik. Egun, KAE Ligako bigarren mailan ari da.

Historiarako datu bat ere utzi du. Iratxe Ortiz de Pinedo aurreneko emakumezko patroia izan zen gizonezkoen traineru bat gidatzen. KAE 2. Ligako estropada batean izan zen. 

2020ko denboraldian emakumezkoen trainerua osatu du estreinekoz eta bi urtez aritu zen ETE Ligan. Ezaguna egin zen haren traineru koloretsua. Emaitzak ordea apalak izan ziren.

Gizonezkoen trainerua bostu urtez lehorrean egon ondoren uretara itzuli zen 2024an.

## Palmaresa 
### Ligak 
* KAE 1 Liga (Federazioaren Liga) (0): laugarrena 2003an.
* KAE 2 Liga (0): bosgarrena 2006an.

### Txapelketak 
* Bizkaiko Traineru Txapelketa (0): 1972an, 1990an eta 2003an hirugarren

### Banderak 
* Bizkaitarren Promozio Bandera (1): 1980
* Lekeitioko kuadrangeluarra (1): 1983.
* Lekeitioko ABC Bandera (2): 1989, 1991
* Lekeitioko San Antolin Bandera (1): 1996 (Bermeorekin batera)
* Karmengo Bandera (Santurtzi): (1): 2002
* Erandioko Bandera (1): 2003

### Beteranoak 
* ABE Traineruen Liga (0): bigarrena 2010an (Lutxana-Deustu).

## Azken denboraldiak 
## Emakumezkoen trainerua 
2010eko denboraldian saiatu ziren trainerua osatzen baina Bizkaiko selekzioa eratu zenez proiektu propioa utzi eta Bizkaiaren barnean hartu zuten parte. 

2020ko denboraldian atera zuen aurrenekoz emakumezkoen taldea. Bizkaiko txapelketan bigarren postua eskuratu zuen lau traineruren artean.

2021ean *Ederra* traineru klasikoa atera zuen, kolore urdinekoa. Ligan berriz ere zortzigarren egin zuen. Ordutik ez du berriz trainerurik osatu.

2025ean estropada bakarra jokatu zuen Trintxerpeko Emakumezko beteranoen aurka. Sestaon izan zen ABE Ligaren baitan. Emakumez soilik osaturiko talde bat dagoela aprobetxatuz Lutzanak neska gazteekin osatu zuen trainerua eta Sestaoko Bandera jokoan jarri zuten. Lutxanako gazteak izan ziren nagusi.

* Bizkaiko txapelketa (0): bigarrena 2020an.
* Sestaoko ABE Bandera (1): 2025.

## Antolaturiko banderak 
Erandioko Bandera antolatzen du urtero Lutxanako Arraun Elkarteak, trainerua atera edo ez. Abuztuko azken asteburuan izaten denez, bertan jokatzen dira KAE 1 eta 2 arteko play-offak. 

Aipatzekoa da talde galiziar batek Euskal Herrian lorturiko lehen garaipena Erandiko ikurrinan izan zela. 1995. urtean Mecos taldea Kontxako sailkatze estropada jokatu asmoz Donostiaraino joan zen, baina baimenik jaso ez zuenean gonbidatu gisa aritu zen Erandion eta Bandera eskuratu zuen.

## Erreferentziak 
## Kanpo estekak 
* Lutxana Arraun Elkartearen webgunea.